CELEX: 62021TN0322
Language: lv
Date: 2021-06-09 00:00:00
Title: Lieta T-322/21: Prasība, kas celta 2021. gada 9. jūnijā – TB/ENISA

16.8.2021   
            
            
               LV
            
            
               Eiropas Savienības Oficiālais Vēstnesis
            
            
               C 329/31
            
         
      Prasība, kas celta 2021. gada 9. jūnijā – TB/ENISA
      
      (Lieta T-322/21)
      (2021/C 329/41)
      Tiesvedības valoda – angļu
      
         Lietas dalībnieki
      
      
         Prasītājs: TB (pārstāvji: L. Levi un N. Flandin, advokāti)
      
         Atbildētāja: Eiropas Savienības Kiberdrošības aģentūra (ENISA)
      
         Prasījumi
      
      Prasītājs lūdz Vispārējo tiesu:
      
                  —
               
               
                  atcelt ENISA izpilddirektora netieši izteiktu lēmumu neizraudzīt iekšējai mobilitātei nodaļas vadītāja amatus attiecīgi Politikas birojā un Finanšu un iepirkumu nodaļā (turpmāk tekstā – “netieši izteikts lēmums”);
                  
                              —
                           
                           
                              Par netieši izteiktu lēmumu liecina:
                              
                                          —
                                       
                                       
                                          Administratīvais paziņojums Nr. 2020-11, kurā izklāstīti 2020. gada 1. septembra iekšējās mobilitātes dialogu secinājumi, kas publicēti 2020. gada 3. septembrī (turpmāk tekstā – “secinājumi”), kuros teikts, ka iekšējai mobilitātei ir izraudzīti trīs nodaļas vadītāja amati, proti, Drošas infrastruktūras un pakalpojumu nodaļā (COD1), Datu drošības un standartizācijas nodaļā (COD2) un Darbības drošības nodaļā (COD3);
                                       
                                    
                                          —
                                       
                                       
                                          2020. gada 5. augusta lēmumi, kas ENISA tīmekļvietnē publicēti attiecībā uz atklātiem konkursiem uz diviem vakantiem nodaļas vadītāja amatiem Izpilddirektora birojā un Atbalsta pakalpojumu nodaļā.
                                       
                                    
                        
            
                  —
               
               
                  ciktāl nepieciešams, atcelt secinājumus un 2020. gada 5. augusta lēmumus;
               
            
                  —
               
               
                  ciktāl nepieciešams, atcelt atbildētājas 2021. gada 3. marta lēmumu, ar ko noraidīta prasītāja sūdzība par netieši izteiktu lēmumu, secinājumiem un 2020. gada 5. augusta lēmumiem;
               
            
                  —
               
               
                  piespriest atbildētājai atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza četrus pamatus.
      
                  1.
               
               
                  Ar pirmo pamatu tiek apgalvots, ka trūkst skaidrības un pārskatāmības, nav ievērots tiesiskās drošības princips, ir pieļauta acīmredzama kļūda vērtējumā un nav ievērots valdes Lēmuma 2020/5 6. princips.
               
            
                  2.
               
               
                  Ar otro pamatu tiek apgalvots, ka trūkst pamatojuma.
               
            
                  3.
               
               
                  Ar trešo pamatu tiek apgalvots, ka nav ievērots administratīvā paziņojuma 1. pielikums.
               
            
                  4.
               
               
                  Ar ceturto pamatu tiek apgalvots, ka nav ievērots valdes Lēmuma 2020/5 7. un 8. princips un labas pārvaldības princips, ir pārkāpts Eiropas Savienības Pamattiesību hartas 41. pants un nav izpildīts rūpības pienākums.